इंडसइंड बैंक के शेयर का भाव पिछले एक दशक में सालाना 30 फीसदी चढ़ा। इससे हिंदुजा शेयरधारक मूल्य के लिहाज से दूसरे स्थान पर पहुंच गया। नुस्ली वाडिया के कारोबारी समूह का बाजार पूंजीकरण जनवरी, 2008 में 10,000 करोड़ रुपये था, जो बढ़कर 75,000 करोड़ रुपये हो गया। खाद्य क्षेत्र की उसकी कंपनी ब्रिटानिया इंडस्ट्रीज 15 गुना बड़ी हो गई। उसकी दूसरी कंपनियों बॉम्बे बर्मा और नैशनल परऑक्साइड का प्रदर्शन भी अच्छा रहा। लेकिन उसकी मुख्य कंपनी बॉम्बे डाइंग सुस्त ही रही और समूह के कुल पूंजीकरण में उसकी हिस्सेदारी केवल 8 फीसदी है।